Agrar sektorni qishloq xoʻjaligi texnikalari bilan taʼminlashni davlat tomonidan qoʻllab-quvvatlash toʻgʻrisida
(resolution, 2021-06-04)

Respublika qishloq xoʻjaligiga toʻgʻridan toʻgʻri investitsiyalarni jalb qilish, qishloq xoʻjaligiga moʻljallangan yerlar, zaxira yerlari, qayta tiklanadigan hamda foydalanishga kiritiladigan yer maydonlarini oʻzlashtirish va qisqa muddatlarda ishlov berish hamda paxta terishni mexanizatsiyalash maqsadida Vazirlar Mahkamasi qaror qiladi: 1. “Textile Technologies Group” MChJ tomonidan 2020-yilda qishloq xoʻjaligi mahsulotlarini yetishtirish maqsadida 54 mln AQSh dollariga teng 1 000 dan ortiq yuqori unumli qishloq xoʻjaligi texnikalari, shu jumladan 66 ta paxta terish mashinalari klasterning oʻz mablagʻlari, shuningdek jalb etilgan xorijiy kredit liniyalari mablagʻlari hisobidan xarid qilinishi maʼlumot uchun qabul qilinsin. 2. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi, Qishloq xoʻjaligi vazirligi, Moliya vazirligi, Davlat bojxona qoʻmitasi, Davlat soliq qoʻmitasi, Sirdaryo va Toshkent viloyatlari hokimlarining Sirdaryo viloyati Oqoltin va Sardoba tumanlarida hamda Toshkent viloyatining Bekobod, Boʻka va Chinoz tumanlarida “Textile Technologies Group” MChJ va “OʻzKeysagrolizing” MChJ orqali (Case New Holland Industrial kompaniyasi, “OʻzKeysagrolizing” QK MChJ va “Textile Technologies Group” MChJ oʻrtalaridagi uch tomonlama shartnomaga asosan) ilovadagi roʻyxatga muvofiq olib kiriladigan qishloq xoʻjaligi texnikalari va ehtiyot qismlarini: 2021-yil 31-dekabrga qadar bojxona bojidan (bojxona rasmiylashtiruvi uchun yigʻimlardan tashqari) ozod etish; qoʻshilgan qiymat soligʻini toʻlashni 360 kun muddatga kechiktirish toʻgʻrisidagi takliflariga rozilik berilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Oʻ.I. Barnoyev hamda Oʻzbekiston Respublikasi qishloq xoʻjaligi vaziri J.A. Xodjayev zimmasiga yuklansin. Texnikaning nomi Rusumi Miqdori (dona) TIF TN kodi Traktor Case IH 140 ot kuchi Puma 140 AFS 100 87 01 Traktor Case IH 210 ot kuchi Puma 210 20 87 01 Gʻalla oʻrish kombayni Case AF 4088 4WD 23 8433 51 000 Paxta terish kombayni Case 6 qator CE 635 (76cm) 26 84 33 Paxta terish kombayni Case 4 qator CE 420 (76 — 90 cm) 20 84 33 Paxta terish kombayni 6 qator JOHN DEERE CP 690 20 84 33 Frontal yuk ortgich Case 695 ST 10 8429 51 990 0 Presslagich mashina New Holland BC 5070 40 84 33 40 Omoch 3+1 Kongskilde Overum CX F 41080E, 3+1 100 84 32 Omoch 4+1 New Holland PHF 51080S, 4+1 20 84 32 Diskli borona Ma/ag Trailed offset EDVI 940 32 12 20 8432 29 100 0 Diskli borona Ma/ag Trailed offset EDVI 940 36 12 6 8432 29 100 0 Diskli borona Ma/ag “X” section EDX 2000 P 44 12 22 8432 29 100 0 Gʻoʻzapoya maydalagich Falc Shredder 4200 (for 6 rows of cotton at 76 cm) 18 8437 Traktor uchun yuk ortgich Case Puma 140 ot kuchi Front Loader for Puma 140 12 8432 90 000 0 Traktor uchun pnevmatik bolgʻa CB61 2 8432 90 000 0 Pnevmatik chigit ekish moslamalari 4 qator 20 8432 31 900 0 Pnevmatik chigit ekish moslamalari 6 qator 50 8432 31 900 0 Kultivator 6 qator 200 8432 29 100 0 Traktor tirkamasi (telejka) 12 tonnalik 160 8607 Trakto� uchun yuqori klirensli gʻildirak (shina va diskli toʻplam) 270/95 R38, 270/95 R48 400 4011 70 000 0 Jami 1289